Keywords

Summary



Keywords

1. Bendrasis muitų tarifas – Tarifinės pozicijos

(Tarybos reglamento Nr. 2658/87, iš dalies pakeisto reglamentais Nr. 1549/2006 ir Nr. 1214/2007, I priedas)

2. Bendrasis muitų tarifas – Prekių klasifikavimas – Privalomoji tarifinė informacija

(Tarybos reglamento Nr. 2913/92, iš dalies pakeisto Reglamentu Nr. 82/97, 12 straipsnio 5 dalies a punktas, 243 ir 247 straipsniai; Komisijos reglamento Nr. 2454/93, iš dalies pakeisto Reglamentu Nr. 12/97, 12 straipsnio 1 dalis ir 2 dalies a punkto trečia įtrauka)

3. Bendrasis muitų tarifas – Prekių klasifikavimas – Privalomoji tarifinė informacija

(Tarybos reglamento Nr. 2913/92, iš dalies pakeisto Reglamentu Nr. 82/97, 12 straipsnio 5 dalies a punkto i papunktis; Komisijos reglamentas Nr. 1549/2006)

4. Bendrasis muitų tarifas – Prekių klasifikavimas – Privalomoji tarifinė informacija

(Tarybos reglamento Nr. 2913/92, iš dalies pakeisto Reglamentu Nr. 82/97, 12 straipsnio 6 dalis ir Tarybos reglamento Nr. 2658/87, iš dalies pakeisto Reglamentu Nr. 254/2000, 12 straipsnis)

Summary

1. Reglamento Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto reglamentais Nr. 1549/2006 ir Nr. 1214/2007, I priede pateikiama Kombinuotoji nomenklatūra turi būti aiškinama taip, kad televizorių priedėliai, atliekantys ryšių funkciją, su įmontuotu standžiuoju disku, kurie kartu atlieka įrašymo ir televizijos signalų priėmimo funkcijas, priklauso 8528 71 13 subpozicijai neatsižvelgiant į šios Kombinuotosios nomenklatūros paaiškinimus, nes iš principo šie priedėliai yra skirti televizijos signalams priimti ir ši savybė yra būdinga šiems aparatams.

(žr. 71, 81, 84 punktus, rezoliucinės dalies 1 punktą)

2. Reglamento Nr. 2913/92, nustatančio Bendrijos muitinės kodeksą, iš dalies pakeisto Reglamentu Nr. 82/97, 12 straipsnio 5 dalies a punktas ir Reglamento Nr. 2454/93, išdėstančio Reglamento Nr. 2913/92 įgyvendinimo nuostatas, iš dalies pakeisto Reglamentu Nr. 12/97, 12 straipsnio 1 dalis ir 2 dalies a punkto trečia įtrauka turi būti aiškinami taip, kad muitinė turi išduoti Kombinuotosios nomenklatūros paaiškinimus atitinkančią privalomąją tarifinę informaciją. Jei ši muitinė nesutaria su ūkio subjektais dėl šių paaiškinimų suderinamumo su Kombinuotąja nomenklatūra ir prekių klasifikavimo, pastarieji gali pateikti skundą kompetentingai įstaigai pagal Reglamento Nr. 2913/92 243 straipsnį. Teismas, į kurį kreiptasi, nusprendžia dėl prekės klasifikavimo, prireikus po to, kai laikydamasis SESV 267 straipsnyje numatytų sąlygų Teisingumo Teismui pateikė prejudicinį klausimą. Be to, valstybė narė, kuriai priklauso ši muitinė, gali kreiptis į Reglamento Nr. 2913/92 247 straipsnyje numatytą komitetą pagal Reglamento Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto Reglamentu Nr. 254/2000, 8 straipsnyje įtvirtintą procedūrą.

(žr. 96 punktą, rezoliucinės dalies 2 punktą)

3. Reglamento Nr. 2913/92, nustatančio Bendrijos muitinės kodeksą, iš dalies pakeisto Reglamentu Nr. 82/97, 12 straipsnio 5 dalies a punkto i papunktis turi būti aiškinamas taip, kad Reglamentas Nr. 1549/2006, kuriuo iš dalies keičiamas Reglamento Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas, turi būti laikomas reglamentu šioje nuostatoje pavartota prasme. Privalomoji tarifinė informacija, kuri nebeatitinka Kombinuotosios nomenklatūros įsigaliojus Reglamentui Nr. 1549/2006, neteko galios nuo dienos, kai šis reglamentas įsigaliojo.

(žr. 103 punktą, rezoliucinės dalies 3 punktą)

4. Reglamento Nr. 2913/92, nustatančio Bendrijos muitinės kodeksą, iš dalies pakeisto Reglamentu Nr. 82/9712, 12 straipsnio 6 dalis turi būti aiškinama taip, kad kai taikant Reglamento Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto Reglamentu Nr. 254/2000, 12 straipsnį yra priimtas reglamentas, kuriuo iš dalies keičiama Kombinuotoji nomenklatūra, ir šiame reglamente nėra įtvirtintas laikotarpis, per kurį privalomosios tarifinės informacijos, kuri netenka galios, turėtojas vis dėlto ir toliau gali ja remtis, šis turėtojas nebegali remtis šia privalomąja tarifine informacija.

Šiuo atžvilgiu ūkio subjektai negali remtis teisėtų lūkesčių apsaugos principu tam, kad jiems būtų suteiktas laikotarpis, per kurį jie galėtų remtis privalomąja tarifine informacija, nes Reglamento Nr. 2658/87 12 straipsnyje numatyta, kad Komisija kasmet priima reglamentą, kuriame pateikia išsamią Kombinuotosios nomenklatūros redakciją, ir dėl to rūpestingi ūkio subjektai gali numatyti ir žinoti apie Kombinuotosios nomenklatūros teksto, pozicijų arba subpozicijų turinio pakeitimus ir pavojų, kad dėl to privalomoji tarifinė informacija neteks galios.

(žr. 108–109, 111–112 punktus, rezoliucinės dalies 4 punktą)